Predkladacia správa

Predkladaný materiál  Informácia o vypracovaní Spoločného plánu úloh Európskej komisie a Slovenskej republiky na rok 2010 v oblasti implementácie štrukturálnych fondov a  Kohézneho fondu na Slovensku (Spoločná cestovná mapa pre rok 2010) pripravilo Ministerstvo výstavby a regionálneho rozvoja SR v spolupráci so Stálym zastúpením SR pri EÚ a Úradom vlády SR. 

Spoločný plán úloh Európskej komisie a Slovenskej republiky na rok 2010 v oblasti implementácie štrukturálnych fondov a Kohézneho fondu na rok 2010  (ďalej len „spoločný plán úloh“) vypracovala Európska komisia v spolupráci so Stálym zastúpením SR pri EÚ v Bruseli, Úradom vlády SR a príslušnými ministerstvami zapojenými do implementácie štrukturálnych fondov a Kohézneho fondu na Slovensku. Výsledkom pracovnej návštevy generálneho riaditeľa DG REGIO Dirka Ahnera dňa 11. februára 2010 na Slovensku bolo odsúhlasenie spoločného plánu úloh, ktorého realizácia by mala napomôcť zrýchleniu a zefektívneniu čerpania ŠF a KF na Slovensku. Dňa  1. marca 2010 sa na koordinačnom rokovaní pracovnej skupiny členov vlády SR zodpovedných za čerpanie eurofondov bola o. i. prijatá úloha pre MVRR SR predložiť na rokovanie vlády SR  informáciu o vypracovaní spoločného plánu úloh.